Radoslav Lazić
<s>Radoslav Lazić (Sanski Most, 13. septembar 1939) je srpski reditelj, estetičar i dramski pedagog.</s>

<s>Jedan je od najproduktivnijih srpskih pozorišnih stvaralaca.</s><s>Univerzitetski je profesor, istraživač sa preko 50 objavljenih monografskih izdanja.</s><s>Radovi su mu prevedeni na više evropskih jezika.</s>

<s>Obrazovanje 
Gimnaziju i potom studije na Akademiji za pozorište, film, radio i televiziju završio u Beogradu, gde je diplomirao režiju u klasi prof. Vjekoslava Afrića, 1964. godine.</s><s>Uporedo je studirao istoriju umetnosti na Filozofskom fakultetu u Beogradu.</s>

<s>Postdiplomske studije iz oblasti teatrologije apsolvirao je na Fakultetu dramskih umetnosti u Beogradu.</s><s>Specijalističke studije završio na Université, Paris VII, Diplome d'études approfondies (1981) i Diplôme doctorat de 3e cycle (1984) iz oblasti Études techniques et estétiques du Théatre.</s>

<s>Doktorsku disertaciju Jugoslovenska dramska režija, 1918–1991, Teorija i istorija, praksa, propedeutika odbranio je na Akademiji umetnosti Univerziteta u Novom Sadu 1993. godine.</s>

<s>Umetnički rad 
Kao pristalica multimedijalne orijentacije, osim pozorišta je režirao i na televiziji, radiju i filmu, te za scenu lutkarskog teatra.</s>

<s>Kao pozorišni reditelj režirao oko 50 dramskih predstava na scenama Beograda, Zagreba, Novog Sada, Subotice, Niša, Banje Luke, Varaždina, Kumanova, Leskovca, Zrenjanina, Sombora, Vršca, Pančeva.</s><s>Režirao je prvo izvođenje Sterije na sceni Državnog teatra Tirgu–Mureš u Rumuniji.</s>

<s>Kao reditelj režirao za RTV Beograd i Novi Sad desetak serija i stotinak filmova i emisija, pretežno dokumentarnog i naučno–obrazovnog karaktera.</s>

<s>Za Radio Beograd i Novi Sad režirao preko 50 radiofonskih ostvarenja.</s>

<s>Naučno-istraživački rad 
Piše teorijske studije iz oblasti teatrologije, filmologije i nauke o medijima, kao i književnu i estetičku kritiku i esejistiku.</s><s>Svojim naučnim istraživanjima dao vredan doprinos savremenoj estetici, istoriji i teorije multidisciplinarnoj režiji (pozorište, film, radio, televizija, opera, balet, lutkarstvo) i savremenoj estetici predstavljačkih umetnosti.</s>

<s>Osnovu naučno–istraživačkog rada Radoslava Lazića predstavlja Jugoslovenska dramska režija / (1918–1991) / Teorija i istorija, praksa, propedeutika, zajedno sa Rečnikom dramske režije, imenikom osnovnih pojmova dramske režije.</s><s>Ostali delovi njegovog istraživanja se organski nadovezuju na njih i predstavljaju otvorenu celinu istraživanja po načelu „work in progress“, „dela u nastajanju“.</s>

<s>Lazićev kritičko–teorijski i esejistički rad karakterišu fundamentalna istraživanje u oblastima teatrologije, filmologije i nauke o medijima i njihove evaluacije na prostorima Srbije, Jugoslavije, Evrope i sveta.</s>

<s>Plodove svog kritičko–istraživačko–publicističkog rada objavio je u preko 50 autorskih knjiga, sa tematikom iz estetike, teorije i istorije dramskih umetnosti, posebno u oblasti režije pozorište, film, radio, televizija, mediji i isto toliko naučnih zbornika i tematskih brojeva časopisa, kao i preko 1.000 bibliografskih jedinica u stručnoj periodici.</s>

<s>Saradnik je mnogih časopisa u zemlji i inostranstvu.</s><s>Učesnik je brojnih nacionalnih i međunarodnih simpozijuma i naučnih skupova posvećenih dramskim umetnosti.</s>

<s>U Sterijinom pozorju ostvario je plodnu uredničku saradnju, dugu dve decenije, dajući doprinos umetničkom i naučnom razvoju našeg najznačajnijeg nacionalnog pozorišnog festivala i savremenoj teatrologiji.</s><s>Od 1977. godine bio je saradnik, a potom i urednik časopisa za pozorišnu umetnost Scena.</s><s>Bio je i urednik rubrike „RTV–estetika“ u časopisu RTV – teorija i praksa.</s>

<s>Značajan je Lazićev doprinos i saradnja u enciklopedijskoj publikaciji Pozorišne biblioteke i muzeji u svetu, UNESCO, urednik Andre Vensten, Pariz, 1985, kao i desetina odrednica o srpskom lutkarstvu koje je objavio u Svetskoj enciklopediji lutkarske umetnosti.</s><s>Saradnik je i projekta u pripremi Enciklopedija Krležiana, kazališni leksikon, Leksikografski zavod „Miroslav Krleža“, Zagreb, Hrvatska.</s>

<s>U novosadskom „Prometeju“, uređivao je Biblioteku dramskih umetnosti (pozorište, film, radio, televizija, video), koju sada uređuje kao Autorska izdanja u Beogradu, gde objavljuje temeljna dela iz istorije, teorije i estetike dramskih umetnosti (Apija, Arto, Stanislavski, Tarkovski, Bergman, Grotovski itd).</s><s>U Autorskim izdanjima objavljuju se i dela iz Lazićeve teatrološke, filmološke i estetičke istraživačke laboratorije.</s><s>Posebnu pažnju posvećuje antologijama, hrestomatijama i zbornicima kao sintezama u panorami savremenih i klasičnih dela iz estetike, istorije i teorije dramskih umetnosti.</s>

<s>Pedagoški rad 
Od 1976. godine bavi se pedagoškim radom na Akademiji umetnosti u Novom Sadu, najpre kao umetnički saradnik za predmet režija, a od 1984. godine kao predavač i redovan profesor Univerziteta za predmet Režija i Istorija i estetika režije (pozorište, film, radio, televizija, lutkarstvo).</s><s>Učestvovao je u akademskom stručnom obrazovanju preko 50 diplomiranih reditelja.</s>

<s>Vodio je magistarske i doktorandske studije na Akademiji umetnosti, Novi Sad, Univerzitetu umetnosti i Fakultetu dramskih umetnosti u Beogradu, gde je učestvovao, kao mentor ili član stručnih komisija, u odbranama tridesetak magistarskih i doktorskih disertacija iz oblasti istorije, teorije i estetike dramskih umetnosti.</s>

<s>Kao dramski pedagog, sarađivao je i sa Univerzitetom umetnosti u Beogradu, Akademijama umjetnosti u Osijeku i Banjoj Luci, kao i s Fakultetom dramskih umjetnosti na Cetinju.</s><s>Lazić je takođe držao predavanja iz oblasti istorije i estetike režije i na univerzitetima u Parizu, Zagrebu, Ljubljani, Sarajevu, Teheranu i Rotenburgu.</s>

<s>Na Akademiji lepih umetnosti u Beogradu na Master studijama trenutno predaje kreativno pisanje.</s>

<s>Ocena dela 
Poljski akademik prof. dr Henrik Jurkovski (Henryk Jurkowski) je rekao:</s>

<s>Radomir Putnik u tekstu „Stvaralaštvo Radoslava Lazića“ ističe:</s>

<s>Dr Rita Fleis, koja je uradila disertaciju Doprinos Radoslava Lazića teoriji dramskih umetnosti u oblasti estetike režije, navodi:</s>

<s>Profesionalna članstva 
Lazić je član Akademije filmske umetnosti i nauke, Srbija.</s><s>Član je stručnih žirija, udruženja književnika, dramskih umetnika, i međunarodnih asocijacija SIBMAS, FIRT, AICET, počasni član UNIMA i ASSITEJ.</s>

<s>Nagrade i priznanja 
 Nagrada Akademije za pozorište, film, radio i televiziju za režiju (1964)
 Pohvala za režiju predstave „Tri sestre A. P. Čehova“, subotičkog Narodnog pozorišta na XX susretu vojvođanskih pozorišta (1970)
 Povelja za saradnju i doprinos u ostvarivanju istraživačkih projekata Zavoda za proučavanje kulturnog razvitka Srbije, 1988.</s><s>Povelja filmskog časopisa Sineast, 1988.</s><s>Međunarodna nagrada za životno delo „Mali princ“ za izuzetan doprinos razvoju kulture i scenske umetnosti za decu na XII Međunarodnom festivalu pozorišta za decu, Subotica, 2004.</s><s>Nagrada „Boško Zečević“, Pozorišta mladih Novi Sad, 40. susret srpskih profesionalnih lutkarskih pozorišta, Niš, za sveukupni doprinos razvoju lutkarstva u Srbiji, 2008.</s><s>Međunarodna nagrade za doprinos razvoju dramskog odgoja, Mostar, 2009;
 Priznanje za desetogodišnji doprinos razvoju Lut–festa, Istočno Sarajevo, 2009.</s><s>Povelja za životno delo „Zlatna anima“ Međunarodnog festivala lutkarstva „Lut–fest“, Istočno Sarajevo, 2012.</s>

<s>Bibliografija (izbor) 
Autor je, priređivač ili antolog sledećih knjiga:</s>

<s>Reference</s>

<s>Literatura 
 ~ Ko je ko u Srbiji, „Bibliofon“, Beograd, 1996.
 ~ Filmska enciklopedija, Leksikografski zavod „Miroslav Krleža“, Zagreb, urednik prof. dr Ante Peterlić
 ~ Encyclopedie mondiale des arts de la marionnette, Ed.</s><s>L'Entretemps, UNIMA, Paris 2010.</s><s>Gavrić, Tomislav.</s><s>Enciklopedija filmskih reditelja, tom 3, „Nea“, Beograd, 2005.</s><s>Fleis, Rita.</s><s>Doprinos Radoslava Lazića teoriji dramskih umetnosti u oblasti estetike režije, doktorska disertacija, Fakultet dramskih umetnosti, Beograd, novembar 2012.</s>

<s>Spoljašnje veze</s>

<s>Srpski teatarski režiseri
Srpski televizijski režiseri
Filmski teoretičari
Biografije, Sanski Most</s>

